作者：刘克庄
词牌/韵律：贺新郎

paragraphs: 吾少多奇节。
颇揶揄、玉关定远，壶头新息。
一剑防身行万里，选甚南溟北极。
看塞雁、衔来秋色。
不但槊棋夸妙手，管城君、亦自无勍敌。
终贾辈，恐难匹。
酒肠诗胆新来窄。
向西风、登高望远，乱山斜日。
安得良弓并快马，聊与诸公角力。
漫醉把、栏干频拍。
莫恨寒蟾离海晚，待与君、秉烛游今夕。
欢易买，健难得。